URRUZUNO URRESTI (EH Bildu, 2014-10-16):
Eskerrik asko.
Amaieratik hasteko, Prieto jaunak egin du radiografia bat Alderdi Sozialistarena, baina Bilduren lekuan jarrita.
Hemen, adiskidetzak eta bazkidetzak eta preferentziak baldin badaude eta halako jokoak baldin badaude Ganbara honetan guztiok dakigu Eusko Alderdi Jeltzalea eta Partidu Sozialistaren artekoa dela.
Esadazu, zein diferentzia dagoen 2013ko eta 2014eko aurrekontuen artean, murrizketei dagokionez, gastu sozialari dagokionez. Murrizketa berdinak ezarri dira.
Orduan, ez ezazu esan, ez ezazu esan Ganbara honek konbentzitu zuela Gobernua beste aurrekontu batzuk egiteko, ez. Egin zituen aurreko berdinak, eta zuek, egiten ari zareten joko horri jarraiki, ba errotonda biren truke, Eibarren eta Irunen, errotonda bat egitearen truke ematen diozue babesa, duzuen egoerarengatik eta duzuen posizio politikoarengatik.
Orduan, ez ezazu esan, Euskal Herria Bilduk Gobernuarekin, exekutiboarekin izan dezakeen harremanaren ondorioz ari garela hemen antzerki bat egiten.
Esadazu zein den 2013 eta 2014eko aurrekontuen arteko diferentzia? Ez, diferentzia egon da, Alderdi Sozialistaren jarreran. Lehengo urtean ikusi zuela, ba beno, gero eta ondorago zihoala eta bigarren urtean egiten du jiro bat, eta orain ikusten ari gara, oraindik eta are eta ondorago doazela.
Eta gu pozten gara, jarraitu ezazue bide horretatik, oso ondo ari zarete eta hurrengo legislaturan, bankada hori beste jende batek onartuko du.
Jarrai ezazue eskumari jokoa egiten. Oso ondo. Lasai alde horretatik.
Eta 2013 eta 2014eko aurrekontuetan inolako ezberdintasunik ez zegoenez, eta jada Gorospe andreari zuzenduko natzaio, batez ere eske horregatik ez da egon akordiorik bion artean gaurko erdibideko bat ekartzeko.
Zeren aurkezten duzu testu bat non esaten den edo non abiapuntu bat jartzen den, gure ustez okerra dena. Eta zure abiapuntuan esaten duzuna da, orain arte murrizketarik ez da egon, beraz, mantendu ditzagun irizpide berberak.
Eta horregatik ez da egon. Gure ustez murrizketak egon izan direlako. Eta lehen jarri ditut hainbat eta hainbat adibide. Murrizketak daude eta murrizketa horiek jendearengan eragin zuzena izaten ari dira.
Eta esaten duzunean, % 70ean ados gaude, ez, % 70ean ez gaude ados. Hori datu bat da. Erabiltzen duzuen datu bat, ondo geratu daitekeen datu bat da.
Guk beste datu bat ateratzen dugu gastu sozialari dagokionez. Zeren esatea, osasungintzan, hezkuntzan, eta gizarte politika eta babes sozialean dagoen montante guztia batu eta hori % 70a dela, guretzat hori ez da diru hori gastu sozialera bideratzea.
Guk egiten dugun kalkuluaren arabera, exekutibo honek gastu sozialera % 30 bideratzen du. Klaro, nik ere barre egiten dut zuk % 70a esaten didazunean. Guretzat, % 30a bideratzen da.
Orduan, abiapuntu horretatik ez dago, ez dago akordiorik. Orduan, guk berriro diogu, berriro diogu, pertsonen oinarrizko beharrizanetan murrizketarik ez dagoen aurrekontu bat babesteko prest gaude.
Eta horretarako, zer da egin behar dena? Eta bakoitzak utzi...
...murrizketarik ez dagoen aurrekontu bat babesteko prest gaude.
Eta horretarako zer da egin behar dena? Eta bakoitzak utzi beharko ditu atzean nor bere maximak, ala esan badaitezke. Utziko ditugu baina egin dezagun gauza bat. Hartu ditzagun Osakidetza, hartu dezagun hezkuntza, hartu dezagun babes soziala eta enplegua, egin dezagun hiru bloke handi horien baitan zerrenda bat.
Non daude beharrizan urgentziazkoenak, emergentziazkoenak, jendeari gehien eragiten dizkiotenak. Non daude?
Zerrendatu ditzagun, jarri ditzagun lehentasunak eta goazen lehentasun horiek babestera. Goazen lehentasun horietan inolako eragin negatiborik egon ez daiten, goazen zerrenda bat egitera eta behar diren partidak horietan kokatzera.
Hori da guk esaten duguna eta guk gure aldetik egiteko prest gaudenak. Beraz, Euzko Alderdi Jeltzaleak gidalerro horien baitan ezartzen duen eremu horretan sartu gaitezke. Guk uste dugu pertsonak helburu baldin badira, eremu hori itxiegia dela pertsona guztien oinarrizko beharrizanak asetzeko.
Beraz, borondaterako edo akordiorako borondatea baldin badago eta benetan pertsonak helburu baldin badira, uste dugu guztiok ere bakoitzaren jarrera inmobilistak alde batera utzi beharko ditugula.